CELEX: 62017CN0125
Language: sk
Date: 2017-03-10 00:00:00
Title: Vec C-125/17: Návrh na začatie prejudiciálneho konania, ktorý podala Commissione tributaria provinciale di Roma (Taliansko) 10. marca 2017 – Luigi Bisignani/Agenzia delle Entrate – Direzione Provinciale 1 di Roma

3.7.2017   
            
            
               SK
            
            
               Úradný vestník Európskej únie
            
            
               C 213/17
            
         Návrh na začatie prejudiciálneho konania, ktorý podala Commissione tributaria provinciale di Roma (Taliansko) 10. marca 2017 – Luigi Bisignani/Agenzia delle Entrate – Direzione Provinciale 1 di Roma
   (Vec C-125/17)
   (2017/C 213/21)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Commissione tributaria provinciale di Roma
   
      Účastníci konania pred vnútroštátnym súdom
   
   
      Žalobca: Luigi Bisignani
   
      Žalovaný: Agenzia delle Entrate – Direzione Provinciale 1 di Roma
   
      Prejudiciálna otázka
   
   Bránia článok 64 Zmluvy o fungovaní Európskej únie (ZFEÚ), v spojení s predchádzajúcim článkom 63 a nasledujúcim článkom 65, ako aj smernica Rady 2011/16/EÚ z 15. februára 2011 (1) v rozsahu, v akom tieto ustanovenia umožňujú, aby vo vnútroštátnych právnych poriadkoch ostali zachované obmedzenia platné k 31. decembru 1993, týkajúce sa pohybu kapitálu z alebo do tretích krajín, a to s cieľom zabrániť možnej strate príjmov pre členské štáty a zhromaždiť dôkazy o nedovolenej alebo nezákonnej povahe transakcií, pri ktorých sa zdá, že porušujú daňové právne predpisy alebo predstavujú ich zneužitie, pričom na základe zásad subsidiarity a proporcionality podľa článku 5 Zmluvy o Európskej únii rozlišujú daňových poplatníkov podľa miesta bydliska/sídla alebo podľa miesta, kde investovali kapitál, vnútroštátnej právnej úprave, ktorou sa na základe článku 9 prvého odseku písm. c) a d) zákona č. 97 zo 6. augusta 2013 [Legge europea 2013 (zákon o prebratí legislatívy EÚ z roku 2013)] s konečnou platnosťou zrušila (nie opätovne vymedzila), aspoň v súlade s výkladom, na ktorý sa odvolávajú obaja účastníci konania, skutková podstata daňového správneho deliktu, ktorú stanovili a sankcionovali články 4 a 5 zákonného dekrétu č. 167 z 28. júna 1990, zmeneného na zákon, so zmenami a doplneniami, zákonom č. 227 zo 4. augusta 1990, navyše bez rozlíšenia v rámci rôznych prípadov pohybu kapitálu medzi členskými štátmi Únie a medzi členskými štátmi a štátmi alebo územiami s nízkym zdanením?
   
      (1)  Smernica Rady 2011/16/EÚ z 15. februára 2011 o administratívnej spolupráci v oblasti daní a zrušení smernice 77/799/EHS (Ú. v. EÚ L 64, 2011, s. 1)